Gandia tornarà a participar en la Fira Internacional de Turisme Navartur
22 febrer 2024

## Gandia tornarà a participar en la Fira Internacional de Turisme Navartur22 febrer 2024Última actualització: 22 febrer 2024

![](../gestion/img/c0d9d24d1e71138555295229bc9c44e4b64d5185e33adf2dd3af8db64981a2cd.jpg)  
  

El **Departament de Turisme de l'Ajuntament de Gandia** viatjarà fins a **Pamplona** per a estar present a la **Fira Internacional de Turisme Navartur**, que tindrà lloc **entre demà, divendres 23, i el 25 de febrer**.  
  
Una vegada més, la ciutat donarà a conéixer la seua oferta, tant als professionals com als visitants, dins de l'estand de **'València Turisme'**. A més, **el CDT col·laborarà en les demostracions gastronòmiques** que es faran, per segona vegada, en l'expositor de la Comunitat Valenciana.  
  
L'esdeveniment acollirà a diferents organismes oficials de promoció turística nacionals i internacionals, empreses d'allotjament, agències de viatge, companyies de transport, càmpings, etc., de manera que Gandia tindrà l'oportunitat d'atraure a un mercat potencial molt interessant i amb un alt poder adquisitiu procedent, sobretot, de Navarra i el País Basc.  
  
Concretament, 'València Turisme' aprofitarà el dia de demà per a participar en el **_Workshop Navartur Meet_**, on es faran reunions presencials amb agències i touroperadores de set països diferents. Esta trobada té un funcionament àgil, atés que les reunions duren deu minuts i afavoreixen que hi haja un major nombre de converses entre l'oferta i la demanda.  
  
Per a Gandia serà una gran oportunitat acudir, un any més, a aquesta Fira, que permetrà als visitants descobrir la nostra ciutat, una destinació especialment atractiva per al mercat del nord d'Espanya.

[Twittear](https://twitter.com/share)